text: 顧宗孟，號巖叟，南直隸蘇州府長洲縣人。生平.少孤，母莊氏守節教之。萬曆四十六年有調援之役，定海兵怒其帥貪婪侵吞軍餉，鼓譟劫掠，變起倉卒，宗孟至武場，諭以大義，即解散就伍，乃按藉抽選，嚴隊進發，而潛疏渠首於巡撫正法焉。濱海多盜，潛偵關上多見擒，當事以為被虜冤民，行縣釋放，宗孟於眾中忽識一人，叱之曰：若非周某乎？周叩頭請死，蓋其先被擒，既釋而復為盜者，立斬之。在任五年，及去，民爭攀留追送。天啟五年四月考選，擢廣西道御史，首疏參趙彥父子並方孔炤各啟賄門武官有定價。又疏陳銓政。周順昌逮下詔獄，宗孟力任橐饘之事，尋乞終養歸。崇禎初，起為福建參議，以母老懇辭不赴，居喪哀毀，三年不御酒肉。卒年五十二，人稱孝介先生。當時與文震孟、姚希孟並稱“吳中三孟”。墓在匠門塘，楊果撰墓誌銘。
metadata: erhwenkuo/wikipedia-zhtw
metadata: 顧宗孟
metadata: https://zh.wikipedia.org/wiki?curid=7479237